پاکستان اولمپکس میں

'''پاکستان نے سب سے پہلے لندن میں 1984ء گرمائی اولمپکس میں شرکت کی اور اس کے بعد ہر گرمائی اولمپک کھیلوں کے مقابلوں میں کھلاڑی بھیجا ہے، سوائے 1980ء گرمائی اولمپکس میں جس میں امریکی قیادت بائیکاٹ کی وجہ سے کئی ممالک نے اولمپکس میں شرکت نہیں کی تھی۔

ہاکی 
پاکستان ہاکی ٹیم نے آج سے چھیاسٹھ سال پہلے لندن سے اپنا بین الاقوامی سفر شروع کیا تھا۔ پاکستان نے اب تک پندرہ بار اولمپکس کے ہاکی مقابلوں میں حصہ لیا اور تین سونے، تین چاندی اور دو کانسی کے تمغے حاصل کیے۔ اولمپکس میں قومی ہاکی ٹیم کے اعداد و شمار کچھ اس طرح رہے۔

انیس سو اڑتالیس اولمپکس 
پاکستان ہاکی ٹیم نے آزادی کے بعد پہلی بار انیس سو اڑتالیس اولمپکس میں شرکت کی جہاں پاکستانی ہاکی ٹیم نے چوتھی پوزیشن حاصل کی۔

انیس سو باون اولمپکس 
انیس سو باون اولمپکس میں بھی پاکستانی ہاکی ٹیم نے چوتھی پوزیشن حاصل کی اور وکٹری اسٹینڈ تک نہ پہنچ سکی۔

انیس سو چھپن اولمپکس 
پہلی بار اولمپکس میں پاکستانی ہاکی ٹیم وکٹری اسٹینڈ پر آئی انیس سو چھپن کے میلبورن اولمپکس میں جب عبد الحمید حمیدی کی کپتانی میں ہاکی ٹیم نے دوسری پوزیشن حاصل کی۔ انیس سو اڑتالیس اور باون کے برخلاف پاکستانی ٹیم نے فائنل تک رسائی حاصل کی جہاں بھارت کے خلاف ایک گول کی شکست نے اسے پہلی بار اولمپک چیمپئن بننے سے محروم رکھا۔

انیس سو ساٹھ اولمپکس 
انیس سو ساٹھ کے روم اولمپکس کو پاکستانی ہاکی تاریخ میں اہم سنگ میل کی حیثیت حاصل ہے۔ عبدالحمید حمیدی کی قیادت میں پاکستانی ٹیم نے فائنل میں بھارت کو ایک گول سے ہرا کر پہلی بار اولمپک چیمپئن بننے کا اعزاز حاصل کیا۔۔ پاکستان کی جانب سے یہ تاریخی گول نصیر بندہ نے کیا۔

روم اولمپکس میں گولڈ میڈل جیتنے والی پاکستانی ٹیم عبدالرشید (گول کیپر)، ایم ایچ عاطف، بشیر احمد (فل بیکس)، انوار احمد خان، غلام رسول چوہدری، حبیب علی کڈی (ہاف بیکس)، نور عالم، عبدالحمید حمیدی، عبدالوحید خان، مطیع اللہ اور نصیر بندہ (فارورڈز) پر مشتمل تھی

انیس سو چونسٹھ اولمپکس 
انیس سو چونسٹھ کے ٹوکیو اولمپکس میں پاکستان اپنے اعزاز کا دفاع نہ کر سکا اور فائنل میں بھارت سے ایک صفر سے ہار کر اولمپکس میں دوسری پوزیشن حاصل کی۔

انیس سو اڑسٹھ اولمپکس 
انیس سو اڑسٹھ کے اولمپکس میکسیکو میں منعقد ہوئے۔ طارق عزیز (فیلڈ ہاکی) کی قیادت میں کھیلنے والی پاکستانی ٹیم نے سیمی فائنل میں مغربی جرمنی کو شکست دے کر فائنل میں رسائی حاصل کی جہاں اس کا مقابلہ آسٹریلیا سے ہوا جس میں پاکستان نے ایک کے مقابلے میں دو گول سے کامیابی حاصل کر کے دوسری مرتبہ اولمپک گولڈ میڈل جیت لیا۔

انیس سو بہتر اولمپکس 
انیس سو بہتر کے میونخ اولمپکس پاکستان کی تاریخ میں سیاہ باب کی حیثیت رکھتے ہیں۔ فائنل میں پاکستانی ہاکی ٹیم مغربی جرمنی کے خلاف اپنے اولمپک اعزاز سے محروم ہوئی۔ فائنل کے دوران میں پاکستانی ٹیم امپائرز کے فیصلوں سے ناخوش تھی اور اس نے اس کا اظہار میڈلز تقسیم کیے جانے کے وقت کیا جب شہناز شیخ نے میڈل اپنے جوتے میں وصول کیا۔ یہ اسی شدید رد عمل کا نتیجہ تھا کہ انٹرنیشنل ہاکی فیڈریشن نے پاکستانی ٹیم پر پابندی عائد کر دی ۔

انیس سو چھہتر اولمپکس 
انیس سو چھہتر کے مانٹریال اولمپکس میں پہلی بار ہاکی کے مقابلے گھاس کی بجائے منصوعی ٹرف پر کھیلے گئے۔ پاکستان نے ان مقابلوں میں کانسی کا تمغا حاصل کیا۔ سیمی فائنل میں پاکستان کو آسٹریلیا کے ہاتھوں شکست ہوئی لیکن تیسری پوزیشن کے میچ میں پاکستان نے نیوزی لینڈ کو شکست دے کر وکٹری اسٹینڈ پر جگہ حاصل کی۔

انیس سو اسی اولمپکس 
افغانستان میں روس کی موجودگی کے خلاف احتجاج کے طور پر دیگر ملکوں کی طرح پاکستان نے بھی انیس سو اسی میں ماسکو اولمپکس کا بائیکاٹ کیا

انیس سو چوراسی اولمپکس 
انیس سو چوراسی کے لاس اینجلس اولمپکس ایک بار پھر پاکستانی ہاکی کے لیے خوشی کی خبر لے کر آئے۔ منظور جونیئر کی کپتانی میں پاکستانی ٹیم نے تیسری مرتبہ اولمپک چیمپئن ہونے کا اعزاز حاصل کیا۔ سیمی فائنل میں پاکستان نے آسٹریلیا کو حسن سردار کے گول کی بدولت شکست دی اور فائنل میں جگہ بنائی۔ فائنل میں پاکستان نے جرمنی کو سنسنی خیز مقابلے کے بعد شکست دی۔ فیصلہ کن گول کلیم اللہ نے کیا۔

انیس سو اٹھاسی اولمپکس 
انیس سو اٹھاسی کے سیول اولمپکس میں ناصر علی کی قیادت میں قومی ٹیم نے مایوس کن کارکردگی دکھائی اور پانچویں پوزیشن حاصل کی۔ یہ پہلا موقع تھا کہ پاکستانی ٹیم اولمپکس کے ہاکی مقابلوں میں سیمی فائنل تک بھی نہ پہنچ سکی ہو۔

انیس سو بانوے اولمپکس 
انیس سو بانوے کے بارسلونا اولمپکس میں پاکستانی ٹیم نے شہباز احمد کی قیادت میں کانسی کا تمغا حاصل کیا۔ سیمی فائنل میں پاکستان کو جرمنی نے دو – ایک سے شکست دی لیکن تیسری پوزیشن کے میچ میں پاکستان نے ہالینڈ کو تین کے مقابلے میں چار گول سے ہرا دیا۔

انیس سو چھیانوے تا دو ہزار بارہ اولمپکس 
انیس سو بانوے کے بارسلونا اولمپکس کے بعد چار اولمپکس گزر چکے ہیں لیکن پاکستانی ہاکی ٹیم کوئی تمغا جیتنے میں کامیاب نہیں ہو سکی ہے

جدول تمغا جات

تمغا جات بلحاظ اولمپکس

تمغا جات بلحاظ کھیل

حوالہ جات 

پاکستان اولمپکس میں
پاکستان کی کھیلوں کی قومی ٹیمیں
پاکستان میں تاریخ کھیل
Short description is different from Wikidata